Soul vypálil varovné výstrely na údajný severokórejský dron
TASR, 13. januára 2016 8:53
Podľa juhokórejského zboru náčelníkov štábov bol v prísne stráženej hraničnej zóne zaznamenaný neidentifikovaný letiaci objekt. Agentúra Jonhap uviedla, že išlo pravdepodobne o severokórejské bezpilotné lietadlo.
Po vypálení varovných výstrelov sa údajný dron otočil a vrátil sa naspäť do KĽDR. Podľa Jonhapu juhokórejskí vojaci vystrelili do vzduchu približne 20 rán z guľometu.
Incident sa stal v čase vyostreného napätia na Kórejskom polostrove po minulotýždňovej štvrtej jadrovej skúške Severnej Kórey.
Juhokórejská prezidentka Pak Kun-hje dnes v tejto súvislosti vyzvala Čínu ako kľúčového spojenca KĽDR, aby podporila snahy medzinárodného spoločenstva o prijatie čo najprísnejších odvetných sankcií voči režimu v Pchjongjangu.
Najnovšie články v rubrike
Trump sľubuje zdravotné poistenie pre všetkých,chce nahradiť Obamacare
Budeme mať poistenie pre každého. V niektorých kruhoch prevláda filozofia, že ak si ho človek nedokáže zaplatiť, nebude ho mať. Toto sa v našom prípade nestane, uviedol nastupujúci prezident.
Merkelová je odhodlaná úzko spolupracovať s Trumpom
Trump vyhlásil, že Európska únia sa stala nástrojom v rukách Nemecka, a predpovedal, že tak ako Británia aj ďalšie štáty EÚ budú možno hlasovať za vystúpenie z únie.
VIDEO: V Kirgizsku našli čiernu skrinku tureckého nákladného lietadla
Pátranie po druhom záznamníku s technickými údajmi o lete pokračuje. Havarované lietadlo poškodilo v 15 budov v dedine v Kirgizsku.